11.08.2021

**#КОМИ100: ШаньгаФест выль форматын тӧдмӧдас финн-угор войтырлӧн кухняӧн**

Сыктывкарын моз тӧлысь 18 лунсянь 22 лунӧдз лоӧ «ШаньгаФест» финн-угор войтырлӧн сёян-юанлы сиӧм войтыркостса фестиваль. Таво фестивальыс мунас выль форматын – гӧсьтъяслы вӧзъясны финн-угор войтырлӧн медбур шеф-пӧваръясӧн дасьтӧм мастер-ӧбедъяс да мастер-ужынъяс.

«Коми Республикалы сё во тыран воӧ «ШаньгаФест» вежӧ нуӧдан форматсӧ – вит лун чӧжӧн регионса юркарлӧн медбур ресторанъясын да Финн-угор этнопаркын петкӧдласны карелъяслысь, ижоралысь, удмуртъяслысь, марилысь, финнъяслысь да, дерт жӧ, комияслысь кухняяс. Регионса олысьяслӧн да гӧсьтъяслӧн лоӧ бур позянлун тӧдмасьны финн-угор гастрономиялӧн ӧнія нырвизьясӧн», - висьталіс Коми Республикаса культура, туризм да архив удж министр Мария Балмастова.

Таво фестивальӧ пырӧдчасны Санкт-Петербургысь, Ленинград обласьтысь, Марий Элысь, Удмуртияысь да Карелияысь делегацияяс. Почёта гӧсьтъясӧн лоӧны шеф-пӧвар, теле- да радиоведущӧй Илья Лазерсон да медийнӧй шеф-пӧвар Сергей Малаховский.

Мастер-ӧбедъяс да мастер-ужынъяс дырйи гӧсьтъяс вермасны вӧйтчыны чӧскыд сёяна мирӧ да тырвыйӧ видлыны финн-угор войтырлысь быдсикас сёян-юансӧ. Фестивальлӧн шӧр площадкаясӧн лоӧны Ыб сиктын «Финноугория» кафе, Сыктывкарын «Царская охота», «Спасский», «Столица» да «Жаков» медбур ресторанъяс. Национальнӧй сёян-юан петкӧдлӧм кындзи фестиваль дырйи кутас мунны участвуйтысь регионъяслӧн аслыспӧлӧс культураӧн да традицияясӧн тӧдмӧдан интерактивнӧй уджтас.

Фестивальсӧ шӧр котыртысьнас лоӧ Финн-угор этнокультурнӧй парк. Котыртӧмӧ пырӧдчисны и Коми республиканскӧй филармония, Россия Федерацияса финн-угор культура шӧрин, Коми Республикаса вузасян-промышленнӧй палата да «Югӧр» культура водзмӧстчӧмъяс шӧрин. Мероприятиесӧ учредитысь – Коми Республикаса культура, туризм да архив удж министерство. Медыджыд уджъёрт – Россельхозбанк.

11.08.2021

#КОМИ100: ШаньгаФест представит вкусы финно-угорской кухни в новом формате

С 18 по 22 августа в Сыктывкаре состоится международный гастрономический фестиваль финно-угорских народов «ШаньгаФест». В этом году фестиваль пройдет в новом интерактивном формате – гостей ждут мастер-обеды и мастер-ужины в компании лучших шеф-поваров финно-угорской кухни.

«В год столетия Коми «ШаньгаФест» кардинально меняет формат проведения – на протяжении пяти дней в лучших ресторанах столицы региона и Финно-угорском этнопарке представят карельскую, ижорскую, удмуртскую, марийскую, финскую и, конечно, коми кухни. Уверена, это станет прекрасным знакомством жителей и гостей региона с современными тенденциями финно-угорской гастрономии», – прокомментировала министр культуры, туризма и архивного дела Коми Мария Балмастова.

В этом году в фестивале примут участие делегации из Санкт-Петербурга, Ленинградской области, Марий Эл, Удмуртии и Карелии. Почетными гостями праздничных вечеров выступят шеф-повар, теле- и радиоведущий Илья Лазерсон и медийный шеф-повар Сергей Малаховский.

Благодаря мастер-обедам и мастер-ужинам гости погрузятся в мир гастрономических изысков и в полной мере ощутят калейдоскоп вкусов финно-угорской кухни. Главными площадками фестиваля выступят кафе «Финноугория» в селе Ыб, ведущие рестораны Сыктывкара «Царская охота», «Спасский», «Столица» и «Жаков». Помимо презентации национальных блюд в рамках фестиваля будет проходить интерактивная программа, которая раскроет многообразие культуры и традиций регионов-участников.

Главным организатором фестиваля выступает Финно-угорский этнокультурный парк при участии Коми республиканской филармонии, Финно-угорского культурного центра Российской Федерации, Торгово-промышленной палаты Республики Коми и Центра культурных инициатив «Югор». Учредитель мероприятия – Министерство культуры, туризма и архивного дела Республика Коми. Генеральный партнер – Россельхозбанк.